Dany Dauberson
<s>Dany Dauberson (Le Creusot, 16. siječnja 1925. – Marseille, 16. ožujka 1979.) bila je francuska pjevačica i glumica.</s>

<s>Godine 1956., Dauberson je bila jedna od dvije predstavnice Francuske na prvom Eurosongu, održanom u švicraskom Luganu; nastupila je s pjesmom "Il est là", međutim njezin plasman je ostao nepoznat, s obzirom da je za tu godinu objavljen samo pobjednik, dok informacije o ostalim predstavnicima nikada nisu objavljene.</s><s>Njezina kolegica na Eurosongu bila je sopranistica Mathé Altéry.</s><s>Od pedesetih pa do sredine šezdesetih je nastupila i u nekolicini filmova.</s>

<s>U travnju 1967., dok je vozila auto prema Duranvilleu, na cesti N13, sletjela je s ceste i zabila se u drvo; Daubersonova je bila izbačena kroz vjetrobransko staklo, dok je glumica Nicole Berger, koja je sjedila na suvozačevom mjestu, zadobila frakturu lubanje i napuknuće prsnog koša.</s><s>Obje su hitno prevezene u bolnicu, gdje je Bergerova i preminula.</s><s>Dauberson se nikada nije u potpunosti oporavila, ni emocionalno, ni fizički, te je završila svoju karijeru.</s><s>Umrla je u Marseilleu, 16. ožujka 1979. godine.</s>

<s>Francuske pjevačice
Predstavnici Francuske na Pjesmi Eurovizije
Francuske filmske glumice</s>

